แนวโน้มหุ้นแกว่งไซต์เวย์
นักวิเคราะห์ฯคาดตลาดหุ้นไทยเช้านี้แกว่งไซต์เวย์ ในกรอบ 1,280-1,290 จุดรอปัจจัยใหม่หนุน-ช่วงนี้เลือกเล่นรายตัว
25 ก.ย. 2555

นักวิเคราะห์ฯคาดตลาดหุ้นไทยเช้านี้แกว่งไซต์เวย์ ในกรอบ 1,280-1,290 จุดรอปัจจัยใหม่หนุน-ช่วงนี้เลือกเล่นรายตัว
นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่า ตลาดหุ้นไทยเช้านี้คาดว่าแกว่งไซต์เวย์ใน กรอบ 1,280-1,290 จุด เนื่องจากยังรอปัจจัยใหม่เข้ามา หลังจากที่ตลาดฯได้รับรู้เรื่อง QE และประเด็นอื่น ๆ ไปแล้ว 
ส่วนตลาดหุ้นอื่นในภูมิภาคเอเชียเช้านี้ก็แกว่งแคบทั้งในแดนบวก-ลบเล็กน้อย รอดูตัวเลขเศรษฐกิจของหสรัฐฯต่อไป โดยในวันที่ 26 ก.ย.จะมีการประกาศตัวเลขยอดการสร้างบ้านใหม่ของสหรัฐฯ และในวันที่ 27 ก.ย.เป็นตัวเลข GDP ของสหรัฐฯ ด้านยุโรปช่วงนี้อยู่ระหว่างรอกองทุน ESM ออกมา
ดังนั้น ช่วงนี้ตลาดฯก็คงจะเป็นลักษณะการเลือกเล่นเป็นรายตัว